
DUONMONATA INTERNACIA ORGANO DE LA ESPERANTO-MOVADO 


N-ro 19 (1078) 


Al ĉiuj legantoj ni deziras ĝojigajn 
festotagojn kaj prosperan novan ja- 
ron. 


Kutime, en la lasta numero de la 
jarkolekto, gazetoj publikigas reri- 
gardon al la pasinta kaj antaŭrigar- 
don al la nova jaro. Pri la rerigardo 
ni rezignas hodiaŭ, konsidere al la 
lokmanko ; kiu ĝin tamen deziras, tiu 
bonvolu denove foliumi la numerojn 
de l’ 1947-a jarkolekto. 


Ankaŭ pri antaŭrigardo al ĝenera- 
laj aferoj en la nova jaro ni rezignas. 
Ni esperas ke la nova jaro kondukos 
la mondon pli proksimen al la vera 
paco, ke la ekonomioj ĉie pliboniĝos, 
ke prosperos la rikoltoj, kaj ke an- 
kaŭ Esperanto faros novajn kaj gran- 
diozajn progresojn. 


Same pri niaj propraj esperoj kaj 
projektoj por la venonta jaro ni estu 
mallongaj. Ni esperas ke en 1948 ni 
povos eldoni Heroldon duonmonate 
ankaŭ dum la monatoj septembro-no- 
vembro ; tion ni esperas sed ne ris- 
kas promesi. Ĉu ni sukcesos, tio de- 
pendas de la subteno, kiun ni ricevos 
de samideanoj en tiuj landoj, el kiuj 
estos eble direkti la pagojn al Bel- 
gujo. 


Laŭ la deziro de multaj legantoj, ni in- 
tencas estonte pliampleksigi la ne-esperan- 
tisman parton (literaturon, sciencon, di- 
stron, amuzon ktp.), krei por ni internacian 
informservon en modesta kadro por havigi 
koncizajn sed fidindajn raportojn el la di- 
versaj landoj, kaj, se eble, ankoraŭ pli- 
vigligi la esperantisman parton. 

Ni deziras ankaŭ in/erkonatigi niajn abo- 
nantojn, publikigante iliajn fotojn. Tiucele 
ni jam nun deziras ricevi simplajn pasport- 
fotojn (ĉar ĉiuj devas havi la samen forma- 
ton); aldonu vian nomon, adreson kaj tre 
koncizajn indikojn pri via esperantisteco. Ni 
tamen ne povos speciale korespondi kun 
vi pri tio. 

Entute nia korespondado pli kaj pli ak- 
ceptas tian mezuron, ke jam estas neeble 
respondi al ĉiu, precipe se la skribinto ne 
estas abonanto kaj ne aldonis respondkupo- 
non. Ankaŭ nepetitajn manuskriptoin ni 
ne povas resendi, se ne estis aldonita re- 
send-afranko (plej bone tenu por vi kopion). 
Plenumeblajn mendojn ni, kompreneble, 
ĉiam plenumas kiel eble plej rapide. 

Ĉu estas necese, denove atentigi pri tio 
ke «ni» estas nur unu persono : tiu de la 
redaktoro-administristo, kaj ke la modestaj 
enspezoj el Heroldo (plus libroservo) ne 
sufiĉas por dungi helpanton ? Do, ni petas 
vian indulgon, bonvolan komprenemon kaj 

vian subtenon. Subtenon en ĉia formo. 
Almenaŭ de samideanoj en tiuj landoj, el 
kiuj ekzistas por ni la ebleco ricevi pagojn. 
Subtenon per varbado, subtenon per aĉetado 
de libroj (tio koncernas precipe niajn ne- 
derlandajn amikojn), kaj eventuale ankaŭ 
tinancan de ĉiu kies propraj financoj per- 
mesas tian subtenon. Kvankam ni estas 
privata entrepreno, tamen ĉi tiu entrepreno 
laboras tute sur idealista bazo, estis dufoje 
paralizita de la nazi-reĝimo, knj ĝi bezonas 
subtenon samgrade kaj eble eĉ pli urĝe, ol 
cveanizo kiu ofte ricevas tian subtenon ne- 
demandinte, kaj snontanee, en formo de 
donaco, heredaĵo ktp 

Provizore ne varbu por Heroldo en Aŭs- 
trio, Germanujo, Hispanujo, Italujo, Polujo, 
;alkan-landoj! Plej gravaj estas por ni 
abonantoj en Usono, Svedujo, Svislando, 
Belgujo ; ankaŭ tiuj en Britujo, Nederlando, 
Danlando, ĉeloslovakio estas speciale va- 
loraj. Tamen ni decidis, ke ni ne povas lasi 
la samideanojn en la nepagipovaj landoj 
sen Heroldo. Ni ankaŭ ne povas apliki adop- 
tan sistemon kiel UEA : ĝi ne liverus no- 
mindan rezultaton. Tial ni volas provi, elte- 
ni la financan streĉon ankoraŭ dum unu ja- 
ro, esperante trovi des pli bonan ĝeneralan 
subtenon ĉe samideanoj en la pagipovaj 
landoj, Se vi scius, kiom entuziasme la 
samideanoj, ekzemple, en Germanujo akla- 
mis la postmilitajn numerojn de Heroldo, 
kiuj nun fine povis esti liveritaj al ili, vi 
certe kun plezuro oferus kelkajn dolarojn, 
aŭ kronojn, aŭ frankojn, aŭ guldenojn, por 
ebligi al ni elteni tiun streĉon. 

Tio sufiĉu por hodiaŭ. 

Refoje : feliĉon kaj prosperon al ĉiu ! 


FONDITA EN 1920 — 23-a JARKOLEKTO 


MARTELU! 


En decembro ni festas la datreve- 
non de la naskiĝo de D-ro Zamenhof. 

En decembro la kristana mondo 
festas ankaŭ la naskiĝon de Jesuo 
Kristo. 

Kvankam ne estas unu tervivinto 
komparebla kun la dia majstro Jesuo 
Kristo, tamen ekzistas paraleloj in- 
ter la stelo de Betlehemo kaj la !£spe- 
ranto-stelo, inter la dia majstro de 
Nazareto kaj la Esperanto majstro el 
Bialistoko : ilia ambaŭa naskiĝo kaj 
vivado en malalta medio, inter homoj 
humilaj, suferantaj, pene laborantaj 
por sia pano, kaj sopirantaj al pli al- 
ta ekzistado ; ilia granda amo kaj 
kompato por la homaro, kaj ilia dum- 
viva klopodado kaj batalado por ŝiri 
tiun ĉi homaron el ĝiaj konstantaj 
zorgoj kaj mizeroj. Jesuo Kristo volis 
atingi tiun celon per religio de amo 
kaj paco, per kredo pli alta, pli bela, 
pli sublima ol la kredoj ĝistiamaj ; 
Ludoviko Lazaro Zamenhof volis 
atingi ĝin per nova lingvo de amo kaj 
paco. Kaj kiel la stelo de Betlehemo 
signifis por la homaro la naskiĝon de 
io nova, belega, sublima sur religin 
tereno, tiel-la Esperanto-stelo stzni- 
fas la naskiĝon de io nova, potenca, 
revolucia sur lingva kaj spirita kam- 
po. 

Amon kaj pacon volis alporti al la 
homaro Jesuo Kristo kaj Ludoviko 


Lazaro Zamenhof, Amo kaj paco, kaj 
tutmonda interkompreno, estas tio ki- 
on la homaro urĝe bezonas. 

Tutmonda interkompreno — lingva, 
špirita kaj kora. Ĝi estas necesa, se 
la homaro volas trovi eliron el sia 
eterna dilemo ; ĝi estas urĝe necesa 
en la nuna epoko, kiam la homaro, 
dank’ al siaj grandiozaj eltrovoj sur 
scienca-teknika tereno, tremas pro 
eventualaj konsekvencoj de tiuj eltro- 
toj, se ili estus uzataj por recipro- 
ka ekstermado, anstataŭ por recipro- 
ka helpo kaj utilo. 

Ni estas konsciaj ke lingva inter- 
kompreno sola ne solvos ĉiujn pro- 
blemojn. Sed ni ankaŭ scias ke lingva 
kompreno estas la premiso por bona 
kompreno spirita, kaj ĉi tiu finfine 
kondukos al interkompreno ankaŭ de 
la koroj, se nur ĉeestos la bona volo. 

Tial ni devas ne laciĝi, ripetante 
kaj ripetadante niajn avertojn kaj ar- 
gumentojn, insistante pri la sekvoj — 
por la bono, aŭ por la malbono ; kon- 
stante kaj ĉiam denove ni devas aten- 
tigi la homaron pri nia savrimedo Es- 
peranto, kaj pri la teruraj konsekven- 
Woj kiuj sekvos, se la mondo, la ho- 
maro, la nacioj ne fine interkompre- 
nios. 

Ni ne ĉesu, averti la homaron. Ni 
ne ĉesu ripeti kaj marteli. Jes, mar- 
telu ! 


Martelu ! 
Martelu ĝin en mensojn kaj en korojn, 
Enpelu ĝin en pensojn kaj memorojn, 
En la konscion firme stampu ĝin : 
Dum homoj en la mond” sin ne kom- 
prenos, 
Neniam vera, daŭra paco venos, 
Trankvila dormo ne vizitos nin. 


Diskriu ! 
Diskriu ĝin en ĉiuj dialektoj, 
Disportu ĝin al ĉiuj ventdirektoj 
Per la parolo, preso kaj radi': 
Dum en la mond” plu regos fortoj 
brutaj 
Kaj homoj reciproke restos mutaj, 
Facilan ludon havos despoti”. 


Vekskuu ! 
Per voĉ pli laŭta ol la tondromuĝo, 
Ol vok trombona ĉe la Lasta Juĝo 
Vekskuu viajn fratojn surdajn, ĉar 
Minacas jam praelement' titana : 
Se ĝi nin trafus, ĉio estus vana, 
Ne trovus plu savilon la homar'. 


Avertu ! 
Avertu per parol insista, skurĝa ! 
Ankoraŭ estas tempo, sed jam. urĝa. 
Ho, ke la mondo ekkomprenu ĝin! 
Avertu do, vekskuu, puŝu, pelu ! 
Diskriu, tondru, bruu kaj martelu! 
Ke fine la terglob' aŭskultu nin ! 


Ĉu rigardo al orienta fabelurbo ? Ne, sed familia idilio gesamideana 
sur la tegmento de ilia loĝejo en Nov-Jorko, 92, Cannon Street. S-ano Homer Richard 


Hansen estas juna grafikisto, tage laboranta ĉe la fama firmo Bastman Kodak 
vizitanta artlernejon, kaj li scias ankaŭ lerte 
Hansen edziĝis antaŭ kvin jaroj, kaj ili havas unu filon, kiu la 20-an de 
riĝis unujara. S-ro Hansen ĉiam parolas espt rantlingve 

Hansen naskiĝis en Norvegujo, la geavoj de 


vespere 


kaj 


kombini fotojn. Gesamideanoj 
novembro fa- 
al sia filo. La patro de 


lia patrino estis svisoj: 


s-ro 


15 Decembro 1947 


La Universala Kongreso Malmo 


okazigos radio-disaŭdigojn pri la kongreso 
kaj ĝiaj aranĝoj la unuan dimanĉon de la 
monatoj januaro-julio 1948, per ondoj 19,80 
kaj 27,83 m, je 15.00-15.15 h. GMT. Rapor- 
tojn pri aŭskultado oni sendu al : 33-a Uni- 
versala Kongreso de Esperanto, Malmö, 
Svedujo. (Gis 30.11. aliĝis al la kongreso 
263 personoj el 21 landoj.) 

Kreskas 
la Esperanto-literaturo 


La konstanta manko de loko en la 
pasintaj numeroj de Heroldo devigis 
nin prokrasti multajn recenzojn. La 
Librotago (14-a de decembro) ŝajnias 
al ni la ĝusta okazo por publikigi ilin 
hodiaŭ kune. De nun, kiam Heroldo 
denove aperos regule duonmonate, an- 
kaŭ recenzoj denove povos aperi pli 
frue post apero de la libroj. 

» 


G. J. Degenkamp: Esperanto 60-jara. 
Skizo pri la evoluo de la lingvo literatura. 
58 p., 16 x 24,5 cm., bindita. Prezo gld. 1,75 
plus sendkostoj. Eldonis Libroservo FLE, 
Amsterdam. Havebla ĉe la Libroservo de 
Heroldo. 

Sur la titolo, kaj plurfoje en lla libreto 
mem, la aŭtoro avertas ke lia verketo estas 
nur skizo kaj ne kronologia historio, Sed 
ĝi fariĝis skizo vere-interesa kaj, malgraŭ 
la negranda amplekso, riĉa je konstatoj kaj 
pensoj, Tial, kvankam ne konsentante pri 
kelkaj detaloj en tiu skizo, mi varme re- 
komendas ĝian legadon al ĉiu kiun intere- 
sas la evoluo de nia lingvo, kaj precipe de 
la literatura lingvo. 

Erareto : ne Bodo estas la aŭtoro de « La 
Cikoni-Kalifo », kaj ne Babits estas la tra- 
dukinto, sed inverse. Ĉu Heroldo « baris al 
si vojon en la movado » ? (Supozeble faris 
aŭ boris.) Ĉu, aŭ ne, la esperantistaro for- 
mas popolon ? Laŭ Degenkamp « esperan- 
tista popolo aŭ nacio ne ekzistas» (p. 8), 
tamen : «la esperantista popolo mem ak- 
ceptas aŭ malakceptas» (p.9). Kial pre- 
pozicio sen antaŭ infinitivo « iom rigide ŝo- 
kas en la stilo» ? Kaj ellaso de «ĉu» en 
demanda frazo ĉu ĝi ne foje povas pli- 
vigligi interparoladon ? Precipe pri stilo 
la lasta vorto ankoraŭ ne estas parolita. 
Sed ni trankvile dormu pri tio, La evoluo 
daŭras, kaj eble ĝi igos nin sperti ankoraŭ 
kelkajn surprizojn. T. J. 


Esperanta Krestomatio. Kompilita de 


H.A. de Hoog, Mr. A.J. Kalma, W.F. 
Kruit, Fr. Wigbertus van Zon. 119 p., 
13 x 19 cm. Eldono : Nederlanda Centra 


Komitato Esperantista. Prezo kart. gld 
1.75. Havebla ĉe la Libroservo de Heroldo. 

La «Esperanta Krestomatio» naskiĝis 
el la deziro eldoni por la kandidatoj por la 
A-diplomo (norma elementa) taŭgan lego- 
libron, Ĝi enhavas anekdotojn, interesajn 
rakontetojn, kelkajn poemojn, unu Zamen- 
hofan paroladon kaj eĉ la Jesuan Paro- 
ladon sur la Monto ». Ĝi do certe plenumos 
la rolon, kiun NCKE destinis por ĝi. 

Ne timinte fari ŝanĝojn en malnovaj 
tekstoj, oni riskis, krom plibonigi, ankaŭ 
malplibonigi kelkajn esprimojn. Bedaŭrin- 
de ankaŭ NCKE sekvis la modon, uzi ad- 
verbojn anstataŭ adiektivoj, kaj gi eĉ ku- 
rais, ŝanĝi adverbojn je adjektivoj en tek- 
stoj de D-ro Zamenhof kaj Prof. Cart. Ne 
estus malprofito por nia lingvo, se tiu modo 
baldaŭ malaperus. "E: WE 


Taye Lindbom : Sveda laborista movado 
Bi la sveda tradukis Martin Johansson 
91 p. 12,5 x 18 em. Por 2 resp.-kup. have 
ble de Sveda Laborista Esperanto-Asocio, 
Barnhusgatan 8, Stockholm. 

Jen eldonaĵo samtempe instrua, bonege 
presita, multilustrita, ankaŭ lingve tre bo 
na, kaj malmultekosta, Certe, la malaltan 
prezon ebligis nur la grava ekonomia helpo, 
kiun la sveda Unuiĝo de Sindikatoj (L.O.) 
donis por ĝia presado, kvankam tiu helpo 
estas donita ne pro nura altruismo. Ta- 
men ne pensu ke la libreto estas simple- 
propaganda broŝuro; sed ĝi funda 
studo pri la historio kaj evoluo de la sveda 
leborista movado el malgrandaj komencoj 
al ĝia nuna impona potenco Sendube la 
sveda laboristaro povas esti fiera pri siaj 
atingaĵoj, sur politika, sindikata kaj kul 
tura terenoj. kaj jam ĝi prethavas zorge 
ellaboritan programon por la estonteco. Ĝi 
estu- plensukcesa ! Ty 
(Vidu ankaŭ pĝ. |.) 


estas 

Nova rivalo. 


Sajnas ke Basic English kaj Esperanto 
havas rivulon. Jen anonceto, kiu aperis en 
aŭstria nacilingva ĵurnalo : 

„(Lernu paroli la Anglan lingvon en tri 
datoj ! Lernu paroli AMERIKAN en du 
monatoj ! > 

Lj 

« Aw, kwitcherkiddinus !» (American) 

«Oh, quit your „kidding” us !» (English) 

« Ho, ĉesigu fari nin ridindaj!» (Espe- 

ranto). 
URTIKIDO F.L.G. 


Oficiala instruado en Besancon. 


Per letero de 20.10.1947 la franca minis- 
tro de nacia edukado, Naegelen, permesis 
ke Esperanto estu instruata ĉe la porinstru- 
istaj seminarioj en Besangon. (Pri tio ni 
jam mallonge raportis en la pasinta nume- 
ro.) Temas pri kursoj nedevigaj, sed ili 
enskribiĝas normale en la ĉiusemajna tabe- 
lo Oni turnis sin al la gelernantoj, kiuj jam 
posedas la abiturientan diplomon. 18 se- 
minarianoj kaj 18 seminarianinoj el la t.n. 
3-a kaj 4-a klasoj (pr. 19-20 jaraĝaj) ekler- 
nas Esperanton, po unu horo ĉiusemajne. 
Alilandaj geinstruistoj zorgu pri vigla kaj 
serioza korespondado kun la geseminarianoj 
jam post tri aŭ kvar monatoj. Adreso: Espe- 
rantista grupo, Ecole Normale d'Institu- 
teurs, Besangon (Doubs), Francujo, 


Bulgara operkantisto Nuni Nanev 


nia samideano. 


Bonegan kritikon en la gazetaro trovis 
nia bulgara samideano Nuni Nanev, mem- 
bro de la opero de Sofia, kiam li, sub pro- 
tekto de la bulgara ministro kaj ambasa- 
doro en Ĉeĥoslovakio, s-ro Stefan Simov, 
gastkoncertis en diversaj urboj de ĉsl. res- 
publiko, Pri lia debuto en Olomouc, okaze 
de la 60-jara jubilea festo de Esperanto, 
skribis la ĵurnalo « Cin» de 8.10.1947 : ... 
Nuni Nanev kaptis la aŭdantaron per sia 
efektive eksterordinare facile movebla te- 
noro ... plene agordita en ĉiuj voĉpozicoj ... 
la tekniko de senfina spiro estas unu el la 
kondiĉoj por liaj artistaj sukcesoj ... kantis 
trionon de sia programo en Esperanto, kie 
li montris la belecon de tiu ĉi lingvo 
brua aplaŭdado ... 

Ni esperas ke, post nelonge, ni povos 
publikigi pliajn detalojn kaj foton pri la 
fama kantisto, 


Esperanto-Kampanjo en Leeds. 


Okaze de tutsemajna Esperanto-kampan- 
jo en Leeds (Anglujo), ĉiutagaj anoncoj en 
gazetoj, 7000 flugfolioj, afiŝoj, cirkuleroj al 
societoj kaj eminentuloj, dusemajna ekspo- 
zicio de Esperanto-libroj en vitrino de la 
Centra Civita Biblioteko, de libroj, broŝuroj 
kaj bele afrankitaj leteroj en la Civita 
Muzeo atentigis la publikon pri nia afero. 
Okazis prelegoj, koncerto, balo ktp. S-ro 
M. C. Butler prelegis antaŭ 400 knaboj. Du 
kursoj komenciĝis ĉe la Komerca Kolegio, 
oni menciis la kampanjon ĉe la Brita Radio 
kaj, kvankam oni atendis pli grandan suk- 
ceson, tamen kompare kun la rezultoj de 
kampanjoj pri aliaj aferoj oni povas esti 
kontenta. 


ISAE restariĝis. 


Int. Scienca Asocio Esperantista restari- 
ĝis kaj havas nun preskaŭ 300 anojn en 28 
landoj. Provizoran estraron formas s-anoj 
Stŭp-Bowitz, Woodruff, Makkink, van der 
Lek kaj Hanuŝ. «Scienca Revuo» provi- 
zore ankoraŭ ne povas aperi, kaj entute oni 
spertas multajn malfacilaĵojn, Oni esperas 
ke dum la U.K. en Malmö oni sukcesos 
decidi pri statuto. definitiva estraro ktp. 
Adreso : Jaroslav Hanuŝ, sekretario, Klad- 
no 1997, Ceŭoslovakio. 


Heroldo de Esperanto 


Nova usona vickonsulo en Kairo 


inter gesamideanoj. 

Gesamideanoj diversnaciaj (egiptaj, gre- 
kaj, italaj, hispanaj, ktp.) kaj diversreli- 
giaj (mahometanoj, kristanoj kaj judoj) 
ĉeestis kunvenon, kiun la Kairaj esperantis- 
toj aranĝis por saluti en sia mezo la no- 
van usonan vickonsulon, s-ron John Robert- 
son, kiu estas nia samideano. S-ro Robert- 
son deklaris interalie : « Kiam, en la ta- 
go post mia alveno en Egiptujo, mi vizitis 
la piramidojn kaj sfinkson, kaj tie sidis sur 
la rokoj en la plenluna vespero, kune kun 
s-anoj Megalli, Taŭil kaj Said, rigardante 
la grandiozajn miljarajn monumentojn, nur 
tiam mi eksentis, ke miaj infanaĝaj revoj 
efektiviĝis. Esperanto vere estas magia, 
tuthomara ligilo kaj fratigilo. » Rapor- 
toj pri la kunveno aperis en lokaj gazetoj 
er lingvoj angla, araba, franca kaj greka. 


Sukcesoj kaj malsukcesoj en ĈSR. 


Dum la nuna instrujaro Esperanto estas 
oficiala nedeviga fako en komercaj akade- 
mioj slovakaj de Bratislava, Trenĉin kaj 
Turĉ. Sv. Martin. Dum iu tempo ekzistis 
espero ke Esperanto estos instruata ankaŭ 
en komercaj akademioj ĉelaj, ĉar propo- 
non pri tio jam akceptis la Studkomisiono 
por la Komerca Lernejaro ; sed la ministe- 
rio forstrekis, kiel nedevigajn lingvojn, la 
latinan kaj Esperanton, kaj restis la an- 
gla, franca, germana, hispana, itala, pola, 
portugala, rumana kaj serbokroata, krom 
unu deviga : la rusa. 

En Liberec komenciĝis en septembro ofi- 
ciala nedeviga instruado de Esperanto en 
ĉiuj burĝaj lernejoj (entute al 265 lernan- 
toj). 

Novaj kluboj fondiĝis aŭ -os en Novy 
Bohumin, Ostrava-Zabreh, Pacov, Sabinov 
kaj Vratimov. 

Novaj kursoj en Nové Zamky (40 p.), Os- 
trava (24), Podmokly (18) kaj Sabinov. 


« Airone » uzas Esperanton. 

Societo « Airone», grava itala kompa- 
nio aertrafika, kiu per multaj linioj kunli- 
gas Sardinion kun la itala duoninsulo, kun 
Sicilio, Tuniso, Ĝenevo kaj, sekve, kun tuta 
Eŭropo, decidis uzi Esperanton en la ko- 
respondado. (Jen imitinda ekzemplo ! Ĉiuj 
aertrafikaj kompanioj kiuj, per la rapideco 
de siaj transportiloj, nuligas la distancojn 
inter nacioj kaj inter kontinentoj, devus 
kompreni la utilecon de Esperanto kaj ko- 
menci uzi ĝin praktike.) 


12-jara Joy Bolton 


havas jam 72 gekorespondantojn. 

Kiam s-ro Michael Holloway intervjuis 
la 12-jaran Joy Bolton el Dorchester antaŭ 
la mikrofono de B.B.C. (Okcidentangla sta- 
cio, Infana Horo, sabaton la 18.10.1947), 
pri ŝia flankokupo «internacia korespon- 
dado », ŝi rakontis ke ŝi havas 72 gekore- 
spondantojn de ĉiuj aĝoj en diversaj lan- 
doj. Tio ellogis el la intervjuanto la rimar- 
kon : 
esti okupita ! » « Nu jes, » respondis Joy, 
« ĝi faras iom. Mi ricevas proksimume 50 
leterojn kaj bildpoŝtkartojn monate. Sed 
bone valoras. Kaj mi ricevas ĉiajn intere- 
sajn enmetaĵojn en la leteroj: nederlan- 
dajn transigbildojn, hungaran pentrolibron, 
kelkajn librojn pri Finnlando, Norvegujo, 
Ĉeĥoslovakio kaj aliaj landoj, foto-albumon, 
braceleton, premitajn florojn, desegnojn, 
korforman panbulon de la filino de bakisto 
en Nederlando, kiu nomiĝas Anjo de la Ba- 
kisto, — ho, kaj ĉiajn aliaĵojn ! » 

Plue ŝi rakontis ke ŝi vizitis la Universa- 
lan Esperanto-Kongreson en Bern, kaj ke 
ŝi esperas fari biciklan vojaĝon tra Nord- 
francujo, Belgujo kaj Nederlando. Ankaŭ 
pri Ipswich ŝi rakontis. 

La intervjuo okazis en la angla lingvo, 
kaj ĝi do estis samtempe bonega propa- 
gando por Esperanto. 


Ne diru al mi ke tio ne igadas vin 


Bildo kiu klarigas sin mem. 
S-ano K. Lindström en Agnesberg (Sve- 


dujo) fiksis bone videblan stelon sur la 
antaŭrado de sia biciklo. Jen simpla, bon- 
gusta sed tre efika maniero de propagando. 


Atanazio Kircher, 
pioniro de la mondlingva ideo 


antaŭ tricent jaroj. 

En Romo en la jaro 1663 aperis libro d» 
Pastro Atanazio Kircher S.J., kun la titolo. 
« Polygraphia : seu artificium linguarum , 
quo cum omnibus totius mundi populis po 
terit quis correspondere > (Poligrafio : v- 
tefaritaĵo de la lingvoj, per kiu homo povas 
korespondi kun ĉiuj popoloj de la mondo). 

La nomo de tiu pioniro de la mondlingva 
ideo aperas kun preseraro en Fundamentu 
Krestomatio (pg. 259 de la 16a eldono), 
kiel Anastasius Kirchner, sed nia samide- 
ano Pastro Jozefo Nogueira Machado, S.J, 
post ekzamenado de malnovaj dokumentoj, 
povas aserti ke la korekta nomo de titi 
jezuito estas Atanazio Kircher. Eminentu 
pensulo, kiu en la tempo de l' uzado de lnu 
latina lingvo kiel internacia antaŭsentis la 
bezonon de Esperanto kaj eĉ antaŭvidis lu 
rubrikon « Korespondado » en niaj hodiaŭaj 
gazetoj, estas vera profeto kaj meritas nian 
respekton kaj admiron. Korektu lian nomon 
en via ekzemplero de « Fundamenta Kres- 
tomatio » ! 

En la jaro 1877 (dek jarojn antaŭ lu 
apero de Esperanto) alia jezuito, Pastro 
Karlo Brischar, S. J., eldonis biografion 
pri la pioniro, kun la titolo: « P. Athan1- 
sius Kircher — Bin Lebensbild », kaj kon- 
firmis sur paĝoj 84-85, ke la eminentu 
sciencisto laboris por la ideo de mondlingvo. 

Dum 300 jaroj la plej eminentaj spiritoj 
sur la Tero revis pri Esperanto, sed la lej 
multaj ne povis antaŭvidi la parolan lin- 
gvon, kiun ni hodiaŭ uzas per radio kaj ĉe 
babiladoj. Ili pensis nur pri skriba lingvo; ni 
jam atingis pli multe ol ili povis antaŭvid. 


Oficiala promeso pri dana filmo 


kun Esperanto-tekstoj. 

Dana ministerio por eksteraj aferoj i.a. 
skribis la 29-an de novembro al Dana Espe- 
rantista Komun-Komitato, ke oni : 

«Reference al pli fruaj intertraktoj, 
lastfoje la 5-an de okt. 1947, povas ko- 
muniki, ke la afero jam estas prezen- 
tita antaŭ la filmkomitato de la mi- 
nisterioj per la reprezentanto de Mi- 
nisterio por eksteraj aferoj. La repre- 
zentanto en la kunveno estis rajtigata 
informi, ke la komitato ĉe la unua oka- 
zo esploros la eblojn provizi filmon pri 
Danlando per tekstoj en Esperanto. 
Por la ministro, 

E. Blytgen-Petersen. » 

Informpetojn, dankskribaĵojn, proponojn 
pri film-interŝanĝo, antaŭmendojn ktp. oni 
direktu al la prez. de DEK, s-ro Poul Thor- 
sen, Bangertsgade 8, IV, Kopenhago N., kiu 
poste prezentos eventualan materialon al la 
ministerio. 

Universala Ligo kaj Heroldo. 

Kun la fino de la nuna jaro ĉesos nia 
aranĝo kun UL pri Heroldo. UL fine sukce- 
sis certigi al si paperon por la reeldono de 
La Praktiko. Ĉi-loke ni dankas ULon pro 
la amika kunlaborado kaj deziras al ĝi bo- 
nan sukceson en la estonteco. 

Bedaŭrinde ekzistas miskompreno pri la 
Heroldo-abonoj ĉe kelkaj el tiuj aktivaj 
membroj de UL, kiuj abonis Heroldon apar- 
te kaj fariĝis, krome, aktivaj ULanoj. Tio 
montras ke ili ne bone legis niajn komuni- 
kojn pri tio, nek la slipon, aldonitan al la 
cirkulero de UL de 31.10.47. Tial ni ripetas: 

1. La Heroldo-abonoj de tiuj aktivaj UL- 
anoj, kiuj abonis Heroldon ĉe nia adminis- 
tracio, aŭ ĉe unu el niaj abonejoj, kaj kiuj 
pagis por la periodo januaro-septembro 
1947, finiĝis en septembro kaj devis esti 
renovigitaj ekde oktobro. Pro la neapero 
de La Praktiko, kiun ili estus devintaj ri- 
cevi krom Heroldo, ili ricevis (aŭ povis ri- 
cevi) librokompenson de UL. 

2. La ceteraj aktivaj ULanoj ricevis He- 
roldon ĝis la fino de la jaro, kiel kompen- 
son por La Praktiko, donitan al ili ne de 
ni, sed de UL. Ili povas de nun aboni He- 
roldon laŭ la kotizoj publikigitaj en He- 
roldo n-ro 16, sed ricevos libropremion aŭ 
rabaton pro la monatoj oktobro-decembro. 
Provizore tamen ni ne povas akcepti pliajn 
abonojn el landoj, el kiuj estas neeble ri- 
cevi pagojn al Belgujo aŭ Nederlando. “) 
Detaloj pri tio sekvos en la venonta nume- 
ro, kiu estas ankoraŭ sendota al la ULanoj 
en tiuj landoj, el kiuj ni povos akcepti abo- 
nojn. 


«) Tiaj landoj estas, ekz., Aŭstrio, Ger- 
manujo, Polujo, Italujo, kaj kelkaj aliaj. 
uns E LEL LLL LEE EEE LLL 


El leteroj al la redakcio. 


W.J. en Hamburg (Germanujo) : 

Hieraŭ alvenis la du jarkolektoj de He- 
roldo. Estis festotago por mi. Freŝa vento 
el Esperantujo. Kaj la devizo: «Nun aŭ 
neniam ! » estas vere ĝojiga voko. 
H.K. en Neustadt a.d.H. (franca 

Germ.) : 

Kun granda ĝojo mi ricevis hieraŭ am- 
baŭ jarkolektojn (46/47) de la delonge so- 
pirita Heroldo. Tio vere estis tre bela re- 
vido kun kara amiko. Ĝi restis la sama ; 
ĝojiga konstato ! Mi devas konfesi : nun mi 
denove rigardas pli fide en la estontecon, 
almenaŭ en la « verdan ». 


Ch. Ch. en. L. A. (Usono) : 

Niaj du knabinoj, Dianto kaj Lilio, es- 
tas nun tiel grandaj kiel mia edzino aŭ mi, 
kaj estas la plej amindaj sed plej kverele- 
maj esperantistinoj en la tuta mondo. Kiu 
pensas, ke oni ne povas koleri en Esperanto, 
tiu nur devus vidi. min je certaj momentoj ! 
Feliĉe tiuj momentoj ne daŭras longe, kaj 
Harmonio en esperantista familio kiel en 
la Esperanta movado estas la celo; kaj 
kiel gravas mia kolero, se ĝi alkondukas al 
Paco inter miaj du « pestetoj » ! 

D-ro B.N en Pawlikeni (Bulgario) : 

Ĉiuj gesamideanoj, kiuj korespondas in- 
ter si, konsentu amike korekti la rimarki- 
tajn erarojn en nia vigla tutmonda kore- 
spondado kaj tiamaniere ni perfektiĝu en la 
uzado de nia kara lingvo Esperanto. 
EINSTEIN KNARIS SIUN MEME ERE = 

Ni memoru niajn mortintojn. 

Pro akcidentoj mortis du fervoraj sam- 
ideanoj: franco Guy Labarthe el Muret 
(Hte. Garonne) pereis pro aŭtomobil-akci- 
dento ĉe vojbarilo, kaj aŭstro Rupert Rath- 
berger, membro de la klubo en Steyr, mort- 
akcidentis per biciklo. 

Forlasis nin konata sveda samideano 
Emil Falk, fondinto de la Esp.-klubo de 
Skövde. 

La 8.10. forpasis 63-jara s-ano T.A. 
Braam, prez. de la LKK por la venonta 
LEE-Kongreso en Almelo (Nederlando). 


zono, 

D-ro VOX : 

RENKONTE AL NOVAJ EKKONOJ 


Ĉu la prirelativeca teorio ŝanceliĝas ? 


En krizaj tempoj la homoj emas pli ol 
en normalaj tempoj rezoni pri la taŭgeco de 
V spiritaj fundamentoj de nia kulturo, Cer- 
bumante pri la neperfekteco de ĉi tiu mon- 
do, vole-nevole oni nepre devas eniri filozo- 
fian kampon. Finfine kaj devige ja stari- 
ĝas la lasta el la demandoj : Kion signifas 
la homa vivo en la radaro de l' universo ? 

Per tio ni estas jam meze en la kontro- 
versoj. Parto de la homoj emas pensi ma- 
terialisme, tio estas : ili agnoskas kaj ak- 
centas precipe tion de la ekzistanta mon- 
do, kio faras fortan impreson al la sens- 
organoj kaj per kio oni povas manipuli, 
Aliaj pensas vitalisme, por ili la fortoj, ki- 
uj movas la substancon, estas la ĉefa afero. 
Egale, kiun starpunkton oni ekprenas : Ne- 
niu povas nei, ke homa destinado ne estas 
ekkonebla kaj difinebla, se ni ne havas bil- 
don pri la ĝenerala strukturo kaj pri la 
leĝaro de l' universo. Konsekvence ni nun 
devus komenci per la bazo de ĉio, per la 
fiziko. Sed tuj montriĝas la unuaj malfaci- 
laĵoj: Fiziko ne estas kapabla respondi 
gravajn demandojn al biologoj. Por tion 
kompreni, ni nun devas okupiĝi pri la Ein- 
stein'a teorio. 

Post kiam Newton publikigis sian ver- 
kon, oni kredis, ke tute senvualiĝis la se- 
kreto, laŭ kiu la planedoj movigas en sun- 
sistemo, Sed la astronomoj embarasiĝis, ek- 
konante ke la planedoj ne tute precize mo- 
viĝas laŭ la Newton'a hortabelo. Ekzemple 
la planedo Merkurio montris fruiĝon, kiam 
ĝi pasis la sunrandon. Oni serĉis pri ne jam 
konata planedo, kiu eble kaŭzus la pertur- 
bon; oni starigis aliajn teoriojn ; sed ĉio 


estis vana, la afero ne estis klarigebla. En 
1905 aperis Einstein sur la scenejo. Per 
sia « speciala prirelativeca teorio » kaj per 
aldono — en la jaro 1916 — de la « ĝenera- 
la prirelativeca teorio» li prezentis bone- 
gan labormetodon por antaŭkalkuli tiun 
menciitan perturbon. Kiam oni havis oka- 
zon por kontroli la fenomenojn per la Ein- 
stein'a formularo, oni konstatis, ke la kal- 
kulado estas precizega. La astronomoj entu- 
ziasmiĝis. Tamen la voĉoj neniam mutiĝis, 
ke iel estas «tubero en la afero», kaj en 
niaj tagoj la polemiko denove ekflamiĝis. 
Kial la malkontenteco ? 

La fama matematikisto Gauss faris iam 
la eldiron : « Miajn finrezultojn, jes ia, ti- 
ujn mi jam havas, — nur mi ankoraŭ ne 
konas la vojon, kiu tien kondukas ! » Tio 
sama estas ankaŭ la sekreto de la prirela- 
tiveca teorio. Einstein deiris de la fama 
eksperimento de Michelson-Morley. Tiu 
eksperimento baziĝas sur la jena rezonado: 
Se la lumo estas ondomoviĝo de la etero 
kaj se tiu etero firme staras en la universo, 
tiam nia tero devas ĝin traplugi per horra- 
pideco de 30 kilometroj en unu sekundo. 
Sekve de tio, lumradio, kiun oni kondukas 
de spegulo al spegulo, ĝis ĝi revenus al la 
elirpunkto, devus maltrafi la elirpunkton, 
Devus montriĝi interferenc-fenomenoj ; ĉar, 
dum la radio vagas inter la speguloj, la te- 
ro sub ĝi forglitas. Sed la lumradio precize 
revenis al la elirpunkto, ne montriĝis iu in- 
terferenco. Konsekvence, senmove staranta 
etero ne povas ekzisti. Aliflanke ankaŭ ne 
povas ekzisti «privata» etero, akompa- 
nanta la teron, kiel la atmosfero tion faras. 


Car tiukaze la aspekto de la nokta ĉielo 
daŭre ŝanĝiĝus. Oni do simple forstrekis 
la eterteorion kiel netaŭgan. Por ke ĉiu 
vidu, ke oni ne estas superstiĉa, oni tiel- 
dire « malfermis la pordegon kaj ĵetis la 
eteron eksteren sur la straton ». Sed, ĉar 
ĝi, aliflanke, nepre ne estis malhavenda, 
oni « malfermis kortan pordeton kaj enlasis 
ĝin de malantaŭe», La malbeninda lumo 
ja montras du diversajn ecojn, kiujn kom- 
bini ne estas eble. Foje la lumradio estas 
klarigebla nur kiel pafajhajlado en formo 
de « kvantoj», foje ĝi montras ĉiujn ecojn 
de ondado, Fine oni rezoluciis (kio validas 
por la nuna fiziko !) : Ni elektas por la ne- 
kompreneblaĵo la nomon « elektro-magne- 
ta kampo » kaj mencias la eteron nur, kiam 
ni ĝin bezonas, en aliaj kazoj ni ĝin ignoras! 


Ni nun revenu al Einstein kaj vidu, kia- 
maniere li solvis sian problemon. Li ata- 
kis la klarigendaĵojn ne per eksperimentoj, 
sed per kalkulado, Li deklaris la lumrapi- 
decon, kiel la plej grandan rapidecon ek- 
zistantan. Laŭ tiu difino, la lumrapideco 
estas ĉiam egalmezura kaj ĉiam same gran- 
da, eĉ kiam la lumo eliras de korpo, kiu 
mem tre rapide moviĝas. Tiu premiso estas 
neniel pruvita, sed ĝi servas kiel vertebra- 
ro al teorio, pri kiu ni scias, ke la rezultoj 
estas neriproĉeblaj. Por ke la rezulto fariĝu 
ĝusta, Einstein devis intermiksi la mezur- 
unuojn de tempo, de spaco kaj de pezforto, 
tiel ke la mezur-unuoj reciproke interŝovi- 
ĝas. Tio estas nur malfacile imagigebla. 
Tial bonvolu pardoni la sekvantan kompa- 
ron, iom sovaĝan. Anstataŭ spacon, tem- 
pon kaj pezon imagu foje sakon, pizojn 
kaj fabojn. Kiam la triaĵo rapidege movi- 
ĝas, tiam malplilongiĝas la sako, sed la 
maso de pizoj kaj faboj pliampleksiĝas. 
Proksimume tiel la afero devas esti kom- 
prenata. Alivorte : Laŭ Einstein, la spaco, 
la tempo kaj la maso ne estas absolutaj 
donitaĵoj. Nur, por tiel diri, ilia sumo estas 
ĉiam neŝanĝebla amplekso. 


En la kazo de la astronomoj, kiuj bezo- 
nas nur la formulon por kalkuli, tiu la- 


bormetodo estas admirinde plaĉa. Sed por 
biologoj, kiuj povas kompreni la vivantan 
naturon nur kiel cirkuladojn, tiu solvo ne 
estas' akceptebla. Biologia sciencisto, kiu 
pene ordis la diversajn cirkuladojn en sia. 
kampo per unu mano kaj kiu nun palpe 
etendas la alian manon por fizika apogo, ne 
trovas apogon tie. La plej praa kaj, krom 
la lumo, la plej giganta energio de l' uni- 
verso mankas; ĝi aperas en la matema- 
tikaj formuloj de l' fizikistoj nur kiel ŝajn- 
forto. La pezforto, aŭ ĝenerale gravito, ne 
estas enkontigata en la fizika librotenado, 
kvankam ĝi aperas inter la bilanco ! 


Kiun rolon ĝi nun ludas efektive en la 
cirkulado ? La atomo ne estas nura rota- 
cieganta volvaĵo de energioj. Al ĝi ligita 
estas giganta arko de forirantaj kaj alflu- 
antaj energioj. Ĝi elsendas la lumkvantojn 
en la universon ; la lumo flugas tra milionoj 
da jaroj, perdas iom post iom la energion 
kaj fine disfalas je tiu prasubstanco de l' 
universo, pri kiu jam temis : la etero. Tiu 
etero restas kuŝanta preskaŭ senmove kaj 
senaktivece, ĝis ĝi venas en proksimecon 
de ĉielkorpo. La atomoj nun avide absor- 
bas la alfluegantan eteron, ĉar en ilia in- 
terno estas ĉiam vakua stato. Sub la for- 
gada forto de l?’ atomoj, el etero fariĝas la 
kvantoj de la lumo, varmo ktp. Kaj tiuj 
kvantoj bezonas eble nur la milonan spa- 
con kiel la etera krudmaterialo. 


La plej moderna evoluo de la atomteorio 
postulas novorientiĝon. Per reenoficigo de 
la etero en formo de la pezforto ni solvas 
tutan aron da problemoj. La lumdualismo 
fariĝas komprenebla. La periheliaj fenome- 
noj klariĝas per alpreno de maso, sen ke 
mezur-unuoj devas esti ŝanĝataj. En astro- 
nomio, ekzemple, la alruĝa ŝoviĝado de la 
stelnebula spektro klariĝas per energiper- 
do de la lumo kaj ne per supozo de nekre- 
deble rapidaj formoviĝoj de la nebuloj. Fi- 
ne, kaj tio estas la plej grava, la pordo al 
la fenomenoj de l’ vivo estas larĝe malfer- 
mata, kaj antaŭ niaj okuloj prezentiĝas 
nedivenita, giganta nova mondo de rava 
beleco. 

E. Z. Obolo : 

Tiuj damnitaj Nederlandanoj! 
Patriotaj ŝtelistoj kaj falsistoj. 

Trezoro de 46 milionoj. 


Senkompatan malamikon oni devas trom- 
pi, priŝteli kaj malutili kiom eble, kaj re- 
zista movado bezonegas monon, legitimi- 
lojn, nutrajkartojn kaj multon alian. Foje 
ni nepre devis akiri monon. Ni sciis, ke en 
Almelo kuŝas granda trezoro. Ĝi konsistis 
el 46 milionoj da nederlandaj guldenoj. Ni 
forŝtelis ĉion. La monon ni uzis precipe por 
pagi la salajrojn por la oficistoj, strikantaj 
laŭ la ordono de l' nederlanda registaro en 
Londono. Denove la germanoj povis furioze 
ekkrii : « Tiuj damnitaj Nederlandanoj ! » 
Cent mil legitimilaj markoj. 

En Tilburgo ni ŝtelis cent mil markojn 
(kuponojn) por glui ilin sur niaj legitimi- 
loj, ĉar — laŭ nova germana ordono — 
ĉiu nederlanda ŝtatano, kaj ankaŭ multaj 
aliaj personoj, devis iri al oficejo por rice- 
vi tian markon, La nazioj postulis ĝin, ĉar 
jam cirkulis tiom da falsaj legitimiloj, ke 
tia ordono fariĝis urĝe necesa por la 
nazioj. Kiu ne havis la ĝustan markon sur 
siu legitimilo, tiu ne plu povis ricevi nu- 
trajkartojn. 

Unuarangaj falsistoj. 

Nia 8S.8.N. (vidu en la pasinta nume- 
ro) liveris al ni diversspecajn personajn 
legitimilojn. Ni havis apartan falsadan ser- 
von, kiu povis falsi kiun ajn oficialan pape- 
ron. Pro la kostoj ni kunlaboris en tio kun 
la aliaj rezistaj organizoj. Ni falsis nu- 
trajkartojn, teksajkartojn, ŝukuponojn ktp. 
Tutan vicon ni povas prezenti ! Kaj la sub- 
skriboj ? Ankaŭ ili estis bonegaj ! 

La person-legitimiloj estis trispecaj. La 
unua speco estis la forrabitaj (ŝtelitaj) kaj 
pro tio la plej valoraj, ĉar aŭtentikai, kaj 
kun nur iom da peno ni ŝanĝis la nume- 
rojn sur ili. La dua speco estis la permane 
imititaj kun multe da peno, kaj la tria spe- 
co estis ne tute precize imititaj kaj tial 
malpli valoraj. Estas strange sed vere 
ke la falsaj legitimiloj de aliancanaj solda- 
toj, malsuprenfalintaj per paraŝutoj, estis 
tre malbone imititaj, eĉ tiom malbone, ke 
ni ĉiufoje devis doni al ili aliajn. 


Dum neĝventego trans la Pireneojn. 


Por serĉi novan vojon al Anglujo ... 

La nederlanda registaro en Londono de- 
ziris, ke nia S. S.N. sin ligu al la O. D., la 
organizo de ĝi plej favorata. Tion ni fir- 
me rifuzis, tro bone memorante la aresta- 
dojn de Hans kaj liaj kunuloj. Komprene- 
ble la ĉefaj personoj de nia S.S.N. jes 
havis kontakton kun la ĉefaj personoj de 
O. D. La registaro aranĝis la aferon tiel, ke 
ĉiuj niaj informoj al ĝi iru pere de OD- 
agento. Por eviti tion, ni decidis serĉi no- 
van vojon por transporti niajn informojn al 
Anglujo. 

Tri personoj, inter ili Maks, ekvojaĝis 
tiucele al Hispanujo. Sed jam en Belgujo 
ili denove puŝis sur OD-agenton, kiu postu- 
lis ke unu el la trio ne kuniru, ĉar li ne 
estas sufiĉe fidinda. Kvankam tio estis nur 
preteksto, ĉar la koncerna persono estis 
unu el la plej fidindaj de nia tuta stabo, 
ĉi tiu mem retiris sin. 

Duope do oni daŭrigis la vojagon tra 
Belgujo kaj Francujo. Survoje niaj du 
amikoj postlasis en diversaj urboj kaj 
vilaĝoj monsumojn, por ke tiuj kunlabo- 
rantoj, kiuj post ili uzus la saman vojon, 
havu sufiĉe da kontantaĵo je sia dispono. 

Post multaj klopodoj oni sukcesis trovi 
montgvidiston sufiĉe fidindan, kiu por 
multaj miloj da francaj frankoj estis preta 
gvidi la nederlandajn subgrundajn labo- 
rantojn trans la Pireneojn. Sed ili ne estis 
bonŝancaj. Ili trafis en furiozan neĝvente- 
gon, eĉ tian, ke la gvidisto lamentis : « Ni 
pereos !» Ili atingis montaran kabanon, 
kiu tamen la sekvintan tagon estis tute sub 
la neĝo, 


Heroldo de Esperanto 


Parolas la leganto (Libera Tribuno). 


NI VIDU KLARE! 

Kiam milito finigas, la fieraj venkintoj 
— ofte ili estas nur ŝajnaj venkintoj — re- 
venas en sian landon, sekvataj de siaj ne 
malpli fieraj generaloj sur belegaj ĉevaloj, 
siavice sekvataj de brave marŝantaj sol- 
datoj ĝojaj kaj feliĉaj ... pro la finiĝo de 
la milito. 

La geloĝantoj, kiuj ne plu timas pri siaj 
edzoj kaj fratoj, pri siaj patroj kaj filoj, 
plenigas feste vestitaj — la trotuarojn 
kaj la. stratrandojn kaj ĵetas al la nerooj 
f'orbukedojn. Estas tago de ĝojo, de mult- 
impresa fieriga gojo. De ĝojo, kiu multajn 
postajn jardekojn venenos la animon kaj 
la spiriton de tutaj generacioj. De ĝojo, 
pri kiu rakontados lernolibroj, kiun prikan- 
tados poetoj. 

La grandioza bildo, kiu multe flatas al 
certaj ne tro noblaj naciecaj instinktoj, es- 
tas tamen pura mensogo kaj trompo. Bildon 
ĝustan — kaj certe ne malpli grandiozan — 
oni ricevus, se oni povus aranĝi, ke la «ven- 
kintojn » sekvu unuavice la sennombraj pro 
malsato paliĝintaj, malfortiĝintaj kaj mal- 
grasiĝintaj infanoj; poste tiuj, kiujn la 
milito orfigis ; tiuj, kiujn la milito vidvini- 
gis ; tiuj, de kiuj la milito forprenis la fian- 
ĉon, forprenis filon, fraton, intiman ami- 
kon ; poste tiuj, kiujn la milito malsanigis, 
kripligis, invalidigis. 

Kaj fine, lastavice, la skeletoj de militin- 
toj, en nepriskribeblaj animaj kaj korpaj 
turmentoj antaŭtempe de ni foririntaj. 

M. MOVO. 


PER LA SAMAJ ARMILOJ. 

En Heroldo n-ro 14, s-ro Fr. K. el Plzen, 
respondante al pli frua artikolo mia, diris 
ke aliancanoj uzis la samajn armilojn kiel 
aksanoj. Sed kion li diris, estis ĝuste tio, 
kion mi volis pruvi per mia skribaĵo ! Kaj 
se la armiloj estis la samaj, kial vi rajtas 
akuzi viajn ekskontraŭulojn pri krueleco ? 

Rilate al la akuzo, ke ni estis la kaŭzo de 
la milito, mi devas respondi al s-ro K. ke, 
se li parolas kiel venkinto al venkito, oni ne 
povas al li ion kontraŭdiri, ĉar la venkinto 
pravas ĉiam. Sed se li parolas kiel esperan- 
tisto al esperantisto, tiam mi povus klarigi 
al li, ke ne nur aksanoj estis kaŭzo de la 
milito. 

Tamen mi kredas ke inter esperantistoj 
estas pli bone ne fari tiajn diskutadojn. En 


la Esperanta movado ĉiuj nacianoj devus 
esti konsiderataj sur la sama etaĝo, egale 
ĉu ili estas venkintoj aŭ venkitoj. Nur sub 
tiu kondiĉo mi intencas partopreni la Es- 
peranto-movadon. Alie estus pli bone, ke 
vi organizu Esperantan movadon ekskluzive 
inter venkintaj nacianoj. Sed, kiel mi vidas, 
ankaŭ inter venkintoj ne estas perfekta 
harmonio, kaj jam prezentiĝas sur la ho- 
rizonto la danĝero de tria mondmilito. Kiun 
oni kulpigos pri venonta milito, nun kiam 
ne plu estas aksanoj ? GP, 


LA DUBA MONDPACO. 

En tiu artikolo (en n-ro 16) okulfrapis 
min kelkaj linioj : « Sed ne forgesu ke an- 
koraŭ restis du societoj, nome la demokra- 
tio kaj la komunismo, kiuj unu kontraŭ la 
alia estas precize tiel malamikaj, kiel ili 
ambaŭ estis kontraŭ la faŝismo. Tio estas 
la kaŭzo, pro kiu ne povos naskiĝi la mond- 
paco.» Kaj: . ni konstruu nun novan 
ponton trans la profundaĵon, kiu estas inter 
la oriento kaj la okcidento, per Esperanta 
interkompreno, kaj unuiĝu en granda fa- 
milio. » 

Ĉu tio povas realiĝi ? Ĉar, bedaŭrinde, 
sed jam plurfoje mi spertis ke ankaŭ es- 
perantistoj ne vidas en la alia la esperan- 
tiston, ne la homfraton sed nur la venĝeman 
kaj maldankeman judon, aŭ la kristanon- 
murdiston, kaj indignigas tiun kiu meritus 
nur dankon. Kaj denove : unu vidas en alia 
ne la ŝatindan humaniston sed malamikon- 

faŝiston ». 

Ankaŭ grupkunvenoj ne estas kiel en pli 
frua tempo. Ni kondutas unu al alia ĉarme 
kaj ĝentile; sed ĉiu sentas ke mankas la 
sincera amo, kiu pli frue faris nian kunve- 
non insuleto de fido, kredo kaj amo. 

« Esperanto estas ponto trans la onde- 
gojn de malamikeco. » Ĉu la malbenita 
mondmilito detruis ankaŭ tiun ponton ? Mi 
sentas ke jes ; kaj tamen mi spasme kaptas 
la esperon, ke Dio ne povas permesi, ke 
tiuj homoj, kiuj en plej danĝera cirkon- 
stanco helpe staris unu apud la alia kaj 
plektis manon en manon, nun estu unu 
kontraŭ la alia kiel malamiko. 

Devas detruiĝi la netravidebla muro de 
malamo, kiu nin disigas. Ni ĝin detruos. 
Kredu kaj esperu ! 

M. WOHLFARTH, Hungarujo. 

La gvidisto estis tute elĉerpita kaj volis 
morti, petis ke ili mortigu lin, sed niaj ne- 
derlandaj patriotoj ne deziris aŭdi ion tian. 
Ili mem komencis fari al si vojon por iri 
returne, kaj iom post iom ili sukcesis. La 
gvidiston ili devis kuntreni, ĉar piediri li 
ne plu kapablis. Malgraŭ ĉio ili revenis 
malsupren kun la gvidisto, atendis pli bo- 
nan veteron, dungis alian gvidiston, kaj nun 
plensukcese transiris la Pireneojn. 

Bedaŭrinde, la entrepreno per tio ne fini- 
gia. 

Retenitaj en. Hispanujo. 

Atinginte Hispanujon, niaj amikoj falis 
en la manojn de hispanaj limgardistoj, 
estis arestataj, pasigis tri monatojn en mal- 
liberejo, malbone nutrate kaj malbone trak- 
tate, kaj poste ankoraŭ kelkan tempon en 
koncentrejo, el kiu fine ili estis elaĉetataj. 
En la malliberejo Maks kaj lia kunulo 
multe kontaktiĝis kun hispanaj politikaj 
«krimuloj» kaj havis bonan okazon por 
formi al si ideon pri por aŭ kontraŭ gene- 
ralo Franco, 

Intertempe la mondo troviĝis jam en la 
dua duono de la jaro 1944, kaj Maks kaj 
lia kamarado ankoraŭ restadis en His- 
panujo, kvankam nun kiel liberaj homoj, 
sed kondamnitaj al senageco : oni ne per- 
mesis al ili veni al Londono nek reiri Ne- 
derlandon. 

Post la liberiĝo de suda Nederlando la 
informoficejo de la nederlanda registaro 
estis transportita de Londono al Eindho- 


ven, kvankam ĝiaj ĉefoj restis en Londono 
kaj de tempo al tempo venis al Nederlando. 
Tiutempe Siks ofte devis viziti la inform- 
oficejon. Kelkfoje li petis, ke oni venigu 
Makson al Londono aŭ revenigu lin al Ne- 
derlando, kie li povus doni informojn pri 
multaj neklaraj aferoj. Siks eĉ proponis, 
per sia aŭtomobilo veturi al Madrido kaj 
revenigi Makson kun si, — eventuale oni 
donu al li diplomatan pasporton por pli 
facila transirado de la hispana landlimo. Du 
semajnojn post tiu propono de Siks, Maks 
kaj lia kunulo estis en Londono : li subite 
estis ricevinta telegramon el Londono, ke 
ili tuj vojaĝu Lisbonon kaj de tie per flug- 
maŝino Londonon. 

Fine ni do havis sufiĉan kontakton kun 
Maks, kiu povis forsendi kaj ricevi paka- 
ĵojn kaj skribaĵojn ekster la cenzuro, Ĉio 
iris kiel diplomata poŝto al kaj el Anglujo. 
Sen tio, niaj leteroj ne estus alvenintaj en 
Londono sed postlasitaj en la cenzurejo. 
Plurfoje nederlandaj ministroj (unu estis 
S. S. N.-kunlaboranto) kunprenis ĉion por 
ni. (Finota.) 


—————A«— mo a mm vs oo. 


MALFIDEMO. 

Kuracisto: Mi ne povas kaŝi al vi la 
fakton, ke vi estas tre malsana homo. Ĉu 
estas iu, kiun vi deziras ankoraŭ vidi an- 
taŭ via morto ? 

Malsanulo : Jes, certe. 

Kuracisto : Kiun do ? 


Malsanulo : Alian kuraciston ! 
(Jomoco.) 


—--——— o keea 


J. Kohen-Cedek : 
Tra tri kontinentoj 


(Daŭrigo.) 


Nofret-Eti (Nefretete). 


En la flavsabla dezerto sonĝas la Sfinkso, 
kaj en la piramidoj kuŝas malplenaj sar- 
kofagoj. Kviete fluas la akvoj de Nilo, dum 
oniks-okulaj krokodiloj dormeme ripozas 
sur ĝiaj bordoj. La suno ardas, kaj peza 
polvo pendas en la aero. , 

Mi, posteulo de sklavoj egiptaj, konstruin- 
taj Pitomon kaj Ramseson, venis ĉi tien 
por observi la landon de mia « Ekzodo», 
vidi la ruinojn de ĝia iama majesteco kaj 
rigardi la balzamitajn faraonajn mumiojn 
en la muzeoj. 

Kiu mi estis dum mia ĉitiea praa vivo ? 

Ĉu mi konstruadis ian piramidon aŭ paŝ- 
tis ŝafojn en lando Goŝen ? Ĉu mi knedis 
brikojn kun pajlo aŭ priservadis la Pastran 
Moŝton, la eminentan Poti-Fera'n, la ponti- 
fikon de Ori ? 

Neniu povas memori sian antaŭan enkor- 
piĝon, — supoze ke tia ekzistis. Sed, tamen, 
pri unu metamorfozo mi estas certa, eĉ se 
la kredo pri reenkorpiĝo estas vanteco. 

Sur mia ŝipo vojaĝas nun Atenon unu 
juna greka sinjorino. Kiam mi rimarkis ŝin 
la unuan fojon, okulfrapis min ia neespri- 
mebla koniteco de ŝiaj vizaĝtrajtoj. Kie mi 
jam vidis ŝin ? Ĉu en infanjaraj sonĝoj ? 
Ĉu en junulecaj revoj ? Longeta vizaĝo, 
dignoplena kapeto sur alta delikata kolo. 
La klasikrekta nazo faras kun la marmora 
frunto unu vertikalan linion, finiĝantan per 
pinta, kaprica mentono, mildigita de mola 
kaveto. Jes, mi jam vidis ie tiun ĉi profi- 
lon, reĝinfieran, konscian pri sia perfekteco 
kaj supereco, kvankam modestespriman. 


Dum dancvespero sur la ferdeko, kiam 
la laŭtparolilo elbojadis ĝazmuzikon kaj la 
paroj rondturniĝis, hipnotitaj de valsritmo, 
mi demandis pentriston : 

— Ĉu ne ŝajnas konata al vi la profilo de 
tiu ĉi sinjorino ? 

— Mi jam delonge penas ekmemori, kie 
mi jam vidis ŝin. Supozeble ... surbilde, 

— Surbilde ... ripetis mi kvazaŭ ensorĉe, 

Kaj ia interna brilo subite lumigis mian 
menson. 

— Nofret-Eti ! preskaŭ ekkriis mi. 

Mi tuj rekonas la historiiston, ride- 
tante li respondis. — Vi pravas, sinjoro pro- 
fesoro ; ŝi verdire memorigas pri la skulp- 
taĵo de tiu egipta reĝino. 

Nofret-Eti, edzino de A/in-Aton, alinome 
Amen-Autep la kvara, faraono de la dek- 
oka dinastio, kiu en la jaro 1375 a.K., sub 
influo de izraelidoj, provis enkonduki mo- 
noteismon en la egiptan religion ! Nofret- 
Eti, la belega faraonino, pro kies skulp- 
taĵo interkonfliktis du eŭropaj regnoj ! 

Strangajn revojn mi tiam havis. 

ŝajnis al mi, ke jen mi, levido izraela, 
staras inter hieroglifitaj muroj de majesta 
palacsalonego, prelegante antaŭ la Fara- 
ono kaj liaj magiistoj pri la tezoj de unu- 
diismo. Kolere malpaciencas la sorĉistoj, 
sed atenteme aŭskultas min de sur sia tro- 
no la reĝo-reformulo. Apud li starante, ek- 
zamenas min la juna, fiera reĝino, kiun 
mi kaŝe adoras enkore. Neniu muskolmo- 
vo sur ŝia kvieta vizaĝo atestas pri ŝia opi- 
nio. ŝiaj trajtoj restas dignoplene mal- 
varmaj, senpasiaj, dum mia koro laŭte 
batas kaj la pensoj konfuziĝas ... 

La gazbruo interrompiĝis, la gedancin- 
toj ekaplaŭdis, mi vekiĝis al realo. La gre- 
ka sinjorino haltis apud mi kaj esplore fiks- 
rigardis min. Jen-jen en ŝiaj, kiel marabis- 
mo, nigraj okuloj traflugas lumo de rekono. 
ŝi fermetas ilin por momenta enmemiĝo, 
serĉante en sia interno resonojn pri forges- 


itaj bildoj de pasinteco. Post momento la 
palpebroj leviĝis, sed la esprimo restis seve- 
ra kaj fremda : ŝi ne rekonis ! 

Oni interkonatigis nin. Nekutiman bapto- 
nomon mi aŭdis : Evangelia. 

La muziko ekludis tangon. La reĝino de- 
nove forŝvebis. Kaj mi eniĝis en alian vi- 
zion, 

Sajnis al mi, ke jen mi staras kun inter- 
plektitaj brakoj sur nuda brusto ĉe la kor- 
tega enirejo — la pordgardanta sklavo. 
Ĉiutage preterpaŝas min Nofret-Eti, la be- 
lega faraonino, irante sin bani en la trank- 
vilaj akvoj de Nilo. Ĉiutage mi pli kaj pli 
paliĝas ... Gis, foje, la reĝino rimarkas min 
kaj ordonas : « Diru, sklavo, cian nomon, 
naskiĝejon kaj devenon!» Kaj mi, pro- 
funde kliniĝante, respondas : 

« Jozefo estas mia nomo, Jozef’ ben-Malĥli' 
ben-Merari', levido izraela el lando Kanaan, 
el tribo de Azroj, inter kiuj mortas ĉiuj 
enamiĝintoj ... > 

Plagiato, nepardoninda plagiato ! El Hen- 
riko Heine. 

Sed kion mi faru ? Mi tro alkutimiĝis 
pensi per literaturaj kategorioj. La medi- 
toj fluas laŭ riverkuŝejoj, traboritaj de 
famkonataj poeziaĵoj. Estas malfacile, li- 
beriĝi de amataj imagfantomoj kaj bon- 
konataj bildfiguroj. 

La dancvespero alproksimiĝis al fino. 
Ritme moviĝis la paroj, plilaŭtiĝis la miaŭ- 
ado de l' saksofono. La greka Nofret-Eti 
alpaŝis kaj demandis : 

— Kial vi ne dancas, sinjoro ? 

Mi havis la ŝancon danci kun reĝino de 
miaj sonĝoj. Sed mi ne kuraĝis: nur ci- 
nikulo kapablas enbrakigi fantomon de 
siaj vizioj. Precipe, se ĝia nomo estas — 
Evangelia. Multajn belsonajn grekinajn no- 
mojn, sammaniere komenciĝantajn, mi sci- 
as: Eŭgenia, Eŭlalia, Eŭdokia, sed nur 
blasfemema arogantulo povas danci kun ... 
Evangelia. 


N-ro 19 (1078) paĝo 3 
KARL VANSELOW : 
Kristnasko. 1946. 


Mankis la Kristnasko-arbo, 
Mankis ligno, mankis karbo, 
Kaj malvarmis mia forno. 
Kiel doloriga dorno 

Tio vundis mian koron. 


Sed forigis la doloron 
La memora penso pri 
Nia tasko tiel bela 
Kaj beninda. Jes, al ĝi 
ĉiam restos mi fidela. 


Forgesitaj estas miaj 
Zorgoj kaj animaj nuboj 
Kaj la pensoj elegiaj 
Kun la malgajigaj duboj. 


Ree mi la kapon levas 
Kaj pri novaj ĝojoj revas, 
Pri printempo kaj somero, 
Pri la belo de la tero, 

Pri la arto poezia, 

Pri la korfeliĉiganta 
Kara lingvo Esperanta 
Kaj pri amikeco nia. 


Daŭru kaj fortiĝu ĝi 
Plue en la nova ĵaro, 
Kaj dum ĉiu via faro 
Tenu Dio super vi 
Ĉiutempe sian manon. 


Ke feliĉon Li kaj sanon 

Al vi donu en abundo, 

Preĝas mi el korprofundo, 
Rimarko de la redakcio : La supran poe- 
mon sendis al ni nia Berlina samideano- 
poeto pasintjare kiel novjaran saluton kaj 
bondeziron. Ni opinias ĝin tiel bela ke, 
okaze de la nunjara kristnaska festo, ni ne 
volas kaŝi ĝin en la tirkesto sed publikigi 
ĝin por niaj legantoj. Pri la poeto mem, 
ni aŭdis ke li estis grave malsana sed nun 
malrapide resaniĝanta. Bedaŭrinde la nun- 
jara Kristnasko estas, por niaj germanaj 
samideanoj, apenaŭ pli ĝojiga ol la pasint- 
jara. Nia poeto certe ĝojus, se multaj ge- 
samideanoj sendus al li saluton (ne aten- 
dante respondon); eble ankaŭ iu aŭ alia 
samideano usona, brita, sveda aŭ svisa bon- 
volos ĝojigi lin per nutraĵpaketo, kvankam 
li mem tute ne skribis al ni pri tio. Jem 


lia adreso : Karl Vanselow, Winterfeldstr. 
27, Berlin W. 35. 


KIAH HGAAARAEREAAEREIE 


Kion ili instruas ? 


Hinduismo (Bramanismo) : Ĉi tio estas 
la sumo de la devoj, ke vi neniam faru al 
aliaj, kio al vi mem kaŭzus suferon. 

Budaismo : Ne vundu aliulon, kiel vi mem 
ne volas esti vundata. 

Konfucianismo : Ne faru tion, kion vi ne 
volas ke via kunhomo faru ! 

Taoismo : Konsideru la profiton de via 
najbaro kiel vian propran profiton, kaj lian 
malprofiton kiel vian malprofiton ! 

Zoroastrismo : Tiu estas bona, kiu estas 
bona por sia proksimulo, tio estas por ĉio 
kio vivas, 

Judaismo : Kio estas malbona por vi 
tion ne faru al via najbaro. Tio estas la 
tuta leĝo, ĉio cetera estas akcesora. 

“Kristanismo : Amu vian proksimulon kiel 
vin mem ! 

Mahometanismo : Neniu el vi estas kre- 
danto krom tiu kiu deziras por sia frato 
kion li deziras por si mem. l 

EKZAMENU VIN MEM ! 
Respondoj 


al la demandoj en la pasinta numero. 
101. Julio Baghy estas hungaro; Antoni 
Grabowski estis polo; Stellan Eng- 
holm estas svedo ; D-ro Vallienne es- 
tis franco, 

Meruo estas vulkano en orienta Afri- 
riko, 

Milano. 

Generalo L. Bastien, 

lam estis reĝo nomita Dionizo. Tiu 
reĝo estis tiom kruela, ke oni nomis lin 
tirano. Li sciis, ke la popolo malamas 
lin, kaj tial li timis, ke iu lin morti- 
gos. Sed li estis riĉa kaj logis en bela 
palaco. Granda nombro da servistoj 
servis al li, kaj ili estis ĉiam pretaj 
por plenumi liajn ordonojn. (Esp. Kres- 
tomatio, p. 30.) 


Novaj demandoj kaj taskoj. 

a) Kiu romano, tradukita en Esperan- 
to, pritraktas tualetajn aferojn ? b) 
Kiu originala Esperanto-romano trak- 
tas pri ŝtato de blinduloj ? 

El kvin respondoj elektu la gustan : 
Kiu estis Mariano Gigli ? 1. Ĉefo 
de Ĉikaga gangster-bando kaj konku- 
ranto de Al Capone; 2, fama itala 
kantisto; 3. konata mezepoka ŝipes- 
tro; 4. eltrovinto de speciala procedo 
ĉe la fabrikado de Veneciaj vitraĵoj ; 
5. aŭtoro de projekto de internacia 
lingvo. 

Arbo, eĝo, mago, emo, ago, ombro, 
moro, abato, arto, fero. — El ĉi tiuj 
vortoj faru novajn, aldonante novan 
komencliteron; la komencliteroj no- 
mas konatan kristanan feston. 
Ŝercdemando : Kio estiĝas, kiam jun- 
geedzoj vekrias ? 

110. Kiuj vortoj rimas kun «fiŝo»? 
—— = ———  ——.—— ss e ama 


AVARECO. 


— Maljuna Bert estas tiom avara, ke li 
varmigas la tranĉilojn, por ke lia edzino ne 
prenu tro da butero. 


102. 


103. 
104. 
105. 


106. 


107. 


108. 


109. 


- 

Esperanta Radio-Kalendaro. 


La horindikoj estas laŭ normala 
GMT (Tempo de la Meridiano de Green- 
wich). An landoj kun normala mezeŭropa 
tempo (ekz. Nederlando) oni aldonu unu 
boron. 

Ni ne povas garantii pri la korekteco de 
a hor-indikoj ; eventuale ni petas ĝustigon. 
Ĉiutage : 
16.30-16.45 Praha 1935 kaj 31,41 m. Bulteno 

kaj muziko. 
17.15-17.30 Paris 41.21 m. Esp.-programo. 
22.00-22.15 Praha 49,92 m. Komento kaj 

informa bulteno aŭ radio-muntaĵo. 
Dimanĉe : 
5.00, 7.00, 9.00, 11.00 Radio-Esperanto (ni- 

gra stacio) 2,5 kaj 5 m. 
15.00-15.15 Sveda Radio, 19,80 kaj 27,83 m. 

Informoj pri la U.K. Malmö. (Nur la 

unuan dimanĉon en la monato.) 

Lunde : 

21.50-22.00 Praha 470 m. 

23.30-23.35 Budapest 549,5 m. Sciigoj. 

Marde : 

17.20-17.30 Wien 31,41 kaj 228,6 m. Infor- 
moj en Esperanto. 

17.45-17.50 Schwarzenburg (Bern) 31,46 
kaj 48,66 m. Pri Svislando. (D-ro Baur.) 

18.50-19.00 Sofia 32,9 m. 

20.45-21.00 Hr, Kralové 238 m. (Ne elsen- 
das la unuan mardon en la monato.) 

21.50-22.00 Ostrava 259 m. 

Merkrede : 

535-5.45 Wien 506,8 m. Germanlingve pri 

Esperanto. 
10.15-10.35 Paris 431.5 m. Kurso. 

20 10-20.25 Warszawa 49,06 m. 

23 30-23.35 Budapest 549,5 m. Sciigoj. 

Jaŭde : 

17.45-17.50 Schwarzenburg (Bern) 31,46 
kaj 48,66 m. Pri federalismo kaj paco. 

(Prof. D-ro Privat.) 
21.50-22.00 Praha 470 m. 
21.50-22.00 Ostrava 259 m. 

Vendrede : 

18.50-19.00 Sofia 32,9 m. 

23.30-23.35 Budapest 549,5 m. Sciigoj. 
Sabate : 

ê. 15.00 Hilversum VARA 415 m, nur je 

3.1.1948 (s-ro Baas pri « Esperanto en la 

lernejojn »). í 


ESPERANTO ĈIUTAGE EL PARIZO 


Certe kun grandega ĝojo niaj gesamide- 
anoj en ĉiuj landoj legis en la pasinta nu- 
mero de Heroldo pri la ĉiutagaj Esperanto- 
elsendoj el la oficiala franca radio-stacio. 
Kaj certe ĉie en la mondo, kie ekzistas es- 
perantistoj, la radioriceviloj hodiaŭ, kiam 
komenciĝas tiuj elsendoj, estos alĝustigitaj 
al la ondo 41,21 m. La belan rezulton atin- 
gis nia samideano Pierre Delaire, direkto- 
ro de « Esperanto-Office» en Orlĉans, kiu 
cetere jam gvidas Esperanto-kurson ĉe la 
mikrofono de la franca radio, ekde la 8-a 
de januaro nunjara. La ĉiutagaj elsendoj 
estos gvidataj de s-ro Delaire, kunlabore 
kun f-ino Huguette Royer, fondintino de 
asocio « Prance-Esperanto », kaj eminentaj 
gesamideanoj pritraktos ĉiajn temojn. La 
devo de ĉiu leganto estas: 1. konatigi ĉi 
tiujn elsendojn al ĉiuj amikoj-esperantis- 
toj; 2. publikigi pri la ĉiutagaj Esp.-elsen- 
doj en nacilingva gazetaro; 3. tuj skribi, 
en Esperanto, por danki, al « Radio-diffu- 
sion Francaise », Emissions Espĉrantistes 
vers l'étranger, 118 Champs-Elysées, Pa- 
ris 8. 


ĈU RENOVIGO DE LA VERDA STACIO? 


Verŝajne rekomenciĝos en januaro la 
artprogramoj de la renovigota Verda Sta- 
cio, Ili devos okazi la unuan lundon en ĉiu 
monato, kaj ĉiu programo daŭros 30 minu- 
tojn. La elsendo verŝajne okazos per du 
stacioj ĉeĥoslovakaj, unu 60-kilovata kaj 
unu 100-kilovata. Ĝis la nuna momento 
tamen mankas precizaj indikoj. 
——————————— 


Esperanto en la gazetaro. 


La Settimana nel mondo, Torino, 14.9. 
Kun artikolo pri «Insulo de Esperanto », 
kiu laŭdire situas proksime de la kalifor- 
nia marbordo. Se ni bone memoras, antaŭ 
la milito la sama insulo troviĝis proksime 
de Florido. Kredeble ĝi ekzistas nur en la 
cerboj de fantaziemaj ĵurnalistoj. 

Belyeggyiijtik Lapja, hungara filatelista 
revuo, 259. Kun Esp.-angulo, redaktita de 
D-ro V. Toth. 

Family Herald and Weekly Star, kanada 
revuo, 11.6., enhavas leteron de danino kiu 
deziras korespondi en Esperanto. 

Bindhovensch Dagblad, Eindhoven, Ned., 
16.9. Kun 1 !4-kolona artikolo pri la dia- 
manta jubileo de Esp. 

Im Ausland, gazeto por DP (rifuĝintoj), 
Günzburg, Germ., 6.9., enhavas artikolon 
de J. Javir pri la Esp.-movado. 

Natura, naturista revuo, Lisboa, aŭg. kaj 
sept. Ambaŭ numeroj enhavas 4-5 paĝojn 
pri aŭ en Esp. 

Polytechniek, Arnhem, n-ro 477 (sept.), 
kun tutpaĝa informo pri skriba Esp.-kurso 
aranĝota de nederlanda teknikumo PBNA. 

La Tarde, Santa Cruz de Tenerife, Hisp. 
21.3. Represas tradukitan artikolon de Prof. 
Collinson pri Esp. kiel ponto al Oriento. 


.——————— 


Neniu lingvo povas vivi sen literaturo. 
Tial akceptis ĉiu esperantisto kun ĝojo la 
reaperon de LITERATURA MONDO, la 
beletra revuo en Esperanto. Formato 29 
x 20 cm. Aperas provizore en ĉiu dua mo- 
nato sur 32 paĝoj. Jarabono 2.50 USA-dol- 
aroj aŭ egalvaloro en via mono. Postulu 
senpagan prospekton de la eldonejo, Rökk 
Szilard-u. 28, Budapest VITI, Hungarujo. 
Heroldo akceptas abonojn por 1948 ; prezo 
p Nederlando gld. 7.20, por Belgujo fk. 
125.—. 

Internacia Kulturo. Ankaŭ por 1948 ni 
akceptas abonojn al tiu altnivela, riĉe ilus- 
trita, maldekstratendenca revuo. Por ne- 
derlandanoj gld. 5.50 ; por belgoj fk. 100.—, 
Heroldo de Esperanto, Scheveningen, Ne- 
derlando. 


Heroldo de Esperanto 


Ni recenzas. 


(Vidu ankaŭ pĝ. 1.) 


Internacia lernolibro por infanoj 


Sub la Verda Standardo. Esperanto-in- 
struo al infanoj laŭ la rekta metodo. Ele- 
menta kurso de P. Korte, estro de lernejo 
por unuagrada daŭriga instruado. Aperis 
la jenaj partoj (larĝformato 24,5 x 15,5 
cm): Laborilo (unua volumo ; la dua sek- 
vos pli poste), 40 p., prezo gld. 0.90, Me- 
morigilo, 48 p., prezo gld. 0.60; Gvidilo, 
96 p., prezo gld. 2.50. — Esperanto-eldonejo 
J. Muusses, Purmerend, Nederlando. Men- 
deblaj per la Libroservo de Heroldo. 

Trarigardante la tri libretojn, oni tuj ek- 
konas la verkon de sperta pedagogo. P. 
Korte mem diras ke « ĉi tiu metodo por in- 
fanoj estas provo », kaj ke ĝi ne estas per- 
fekta. Tamen oni povas aserti, ke ĝi atin- 
gis relativan perfektecon en alta grado. 
Kaj, kio estas ĝia speciala avantaĝo: ĝi 
estas aplikebla en ĉiuj landoj, kaj la tri 
libretoj, verkitaj ekskluzive en Esperanto, 
taŭgas por instruistoj kaj infanoj ĉie sur 
la tero, kie oni konas la latinan alfabeton. 
Verdire ne temas pri metodo esence nova, 
sed la aŭtoro en tre lerta maniero utiligas 
la ĝisnunajn spertojn faritajn per la rekta 
metodo, kombinante ilin kun la spertoj, ki- 
ujn li mem akiris, instruante Esperanton 
al infanoj en la propra lernejo. 

Ne estas ĉi tie loko por detale priskribi 
la metodon de s-ano Korte kaj la enhavon 
de la libroj; cetere la eldonejo je deman- 
do volonte sendos detalan prospekton. Mi 
nur klarigu, ke la Laboriloj (kun vortlistoj) 
kaj la Memorigilo estas uzotaj de la infa- 
noj, kaj la Gvidilo estas destinita por la 
mano de l' instruisto. Multaj trafaj desegna- 
joj ilustras la Laborilon. 

Mi trovis kelkajn kritikendaĵojn, precipe 
en la « Enkonduko » al la Gvidilo; sed mi 
opinias nenecese, speciale mencii ilin. Mi 


kredas, ke < Sub la verda standardo » tro- 

vos sian vojon al lernejoj kaj porinfanaj 

kursoj en la tuta mondo. a KN 1 
* 


Daniel Quarello : Lernu Esperanton ! 31 
p., 14 x 19,5 cm. Eldonis Quarello & Cia., 
Casilla de Correo 47 (Succ. 13), Buenos 
Aires, Argentino. Prezo 5 resp.-kup. 

Tiu ĉi broŝuro estas ekstrakto el pli am- 
pleksa verko ankoraŭ ne eldonita. Ĝi trak- 
tas pri diversaj partoj de la gramatiko. 
Supozeble la verkinto prenis kiel modelon 
iun gramatikon hispanan, ĉar la klarigoj, 
ekzemple, pri la dativo ŝajnas nekutimaj 
kaj multe pli komplikaj ol necese. (Paren- 
teze : kion signifas « komuna » dativo — 
ĉu «ordinara» ?) Kaj kial el simpla su- 
fikso -iĝ. dedukti specialan « medialan vo- 
ĉon» ? Mi havas la impreson, ke s-ano 
Quarello bone scias nian lingvon, sed liaj 
klarigoj ege komplikas la per si mem sim- 
plan Esperanto-gramatikon. M. 


Jarlibro de la Universala Esperanto-Aso- 
cio, 1947, dua parto. 63 p., 11,5 x 15 cm. 
Enhavas, krom la kutimaj aldonoj kaj ŝan- 
ĝoj en la adresaro, liston (ankoraŭ nekom- 
pletan) pri lernejoj, en kiuj Esperanto es- 
tas instruata, kaj fakterminaron pri kudra- 
do kaj trikado, kompilita de ges-anoj Ver- 
da, kun 14 ilustraĵoj. Praktika kaj utila, 
kiel kutime. 


Saluton ! 16-paĝa, 10,5 x 15 cm. Prezo 
15 kĉs. aŭ 3 resp.-kup. Eldonis Esperan- 
to-Asocio en ĈSR, Uralské nám., Praha 19, 
Ĉeĥoslovakio. — « Saluton ! Vidu, jen es- 
tas Ĉeĥoslovakio !» Simple sed freŝe skri- 
bita broŝureto pri la demokrata, altkultura 
ŝtato en la centro de Eŭropo. Sur kreta 
papero, kun unu-du bonhumoraj, kvinkolo- 
re presitaj bildetoj sur ĉiu pago. Broŝurita 
per fadeno en la ĉeĥoslovakaj naciaj kolo- 
roj. Instrua kaj amuza. Vere, efika pro- 
pagandilo por ĈSR ... kaj por Esperanto. 


J. C. Heer : le la sanktaj akvoj. Romano 
el la svislanda montegaro. El la germana 
lingvo tradukis A. Bader, P. Le Brun, J. 
Schmid. Unua parto (ĉap. 1-8), 81 p., 15,5 
x 22,5 cm. Prezo 3.05 sv. fk. Eldonis Svisa 
Esperanto-Societo Bern. Havebla de ĝia 
Libroservo, O.Walder, Eigenheim, Ro- 
manshorn, Svis. — De la sama eldonejo : 


Du amosentaj noveloj (Imenlago, de 
Theodor Storm ; Maruŝka, de Mela Esche- 
rich; e' ~ermana lingvo tradukis Alfred 
kim co 41 p., 15,5 x 22,5 cm. Prezo 2.05 
sv. fk. 


Tri majstronoveloj. El la germana lingvo 
tradukitaj de E. Pebe. 32 p., 15 x 20,5 cm. 
Eldono : Tramondo, Wien, Aŭstrio. Prezo 
aŭstr. ŝil. 5.50 — Tri rakontoj de A. v. 
Kleist (La tertremo en Ĉilio, tre romanti- 
ka), T. Storm (Veronika, delikata rakon- 
to, la plej bona el la trio) kaj A. Stifter 
(fragmento el novelo « La Kondoro »). Tro 
laŭvorta traduko rezultigis kelkajn malfa- 
cile kompreneblajn frazperiodojn, kaj tian 
strangaĵon : « ...kiam li nerimarkite eniris 
la dormoĉambron, starantan enpense ĉe la 
fenestro ». Preĝejo enhavas spacon sed gi 
mem ne estas spaco. J.v.R. 


Kiu estas kiu inter nord-amerikaj espe- 
rantistoj. Dua eldono 1947-48. — 96 pg 
x 15 cm. Kompilis kaj eldonis F. A. Post- 
nikov, « Espero», Route 5, Little Rock 
(Arkansas), Usono. Prezo ne indikita. — 
Interesa nomaro kun adresoj kaj biogra- 
fietoj de 400 gesamideanoj en Usono kaj 
Kanado. Oni povas miri pri tio, kiom da 
ili estas enmigrintoj. Du amuzaj presera- 
roj : iu samideano parolas ok lingvojn, in- 
ter ili « permane»; alia havas filon kiu 
estas kun la usona armeo en « German- 
jugo ». 


Die Landschaften auf den neuen öster- 
reichischen Postmarken. (La pejzaĝoj sur 
la novaj aŭstriaj poŝtmarkoj.) 4-paĝa folio 
kun bildoj de 28 poŝtmarkoj kaj klarigoj en 
la lingvoj germana, angla, franca, rusa kaj 
Esperanto. Eldonis : Esperanto-eldonejo 
Tramondo, Neutorgasse 9, Wien I, Aŭstrio. 
— Tnteresa eldonaĵo, precipe por filatelis- 
toj kaj PTT-istoj. 


Antonio kaj Kleopatro. Tragedio en kvin 
aktoj de William Shakespeare. El la angla 
originalo tutproze tradukita de Stephen A. 
Andrew. 95 p. kaj kovrilo, 12,5 x 17,5 cm. 
Prezo broŝ. 28.6p. plus afranko, aŭ 11 resp.- 
kup.afr. Eldonis The Esperanto Publishing 
Company, Rickmansworth, Herts., Anglujo. 
— Havebla ĉe la Libroservo de Heroldo por 
gld. 1.60 (plus 0.20 por sendkostoj). 

La tradukoj de St. A. Andrew ricevis jam 
tiom da laŭdoj ke preskaŭ ne cstas necese 
aldoni pliajn. Tamen pri « Antonio kaj Kle- 
opatro» ankaŭ mi devas diri: « Ĉi tiun 
tradukon aĉetu kaj legu ĉiu literatur-aman- 
to !» 

En « Antonio kaj Kleopatro» Shakes- 
peare surscenigas paron da geamantoj, 
same kiel en « Romeo kaj Julieto» (ankaŭ 
tradukita de s-ano Andrew). Sed la diferen- 
co estas okulfrapa. Ne plu temas pri ge- 
junuloj, sed pri maturaj geviroj en plej bo- 
na vivaĝo : Kleopatro, la bela kaj inteligen- 
ta reĝino, kiu per virinaj ĉarmoj kaj per ĉiaj 
artifikaĵoj scias ĉiam denove ekflamigi la 
amaton, kaj Antonio, la fama generalo, kies 
pasio por ŝi faras lin nekapabla plenumi 
sian taskon kiel estro de l'duona tiam koni- 
ta mondo. Konsekvence la dramo finiĝas en 
tragedio. 

La tradukon de sro Andrew mi legis 
sinsekve, libere, ne komparante ĝin kun la 
originalo nek kun iu nacia traduko. Tiel 
frapetis min kelkaj esprimoj, kiuj ŝajnas 
al mi neklaraj aŭ ne tute korektaj, sed 
kiuj eble estas ŝuldataj nur al tro fidela 
traduko. Ekz. ne ĉiu tuj kaptas la sencon 
de «ne malmulte malbontraktita ». Vidu 
ankaŭ p. 14, lin. 9-14 ; p. 16, lin. 10, 22-25 ; 
p. 17, lastaj linioj; p.56, lin.6. « Ho, ke 
neniam mi vidis ŝin !» (p. 12) evidente es- 
primas la malon de tio, kion Shakespeare 
intencis : « Ho, ke neniam mi estu vidinta 
ŝin!» (Kial la hezito uzi ĉi tie kunmeti- 
tan formon, ĉar tuj poste la tradukinto 
kvinfoje jes uzas kunmetitajn formojn, mal- 
pli necesajn ?) Kelkfoje neĝusta apliko de 
«krom», de la refleksivo, « reveni » anst. 
«reiri». La tradukinto montras preferon 
por akuzativo, kie aliaj uzus dativon; li 
(aŭ Shakespeare ?) tre ŝatas la vorton «ne- 
pre», Preseraroj : biografaro, spontana, bal 
samo, diboĉlaciĝelan, eble vipuro, pres- 
eraroj eble ankaŭ estas la akuzativoj sur 
p. 71, lin. 11, la adverbo « simile » sur p. 72, 
lin. 1, k.a. 

La supra listo de kritikaĵoj aspektas lon- 
ga, kaj oni povus ankoraŭ plilongigi ĝin ; 
sed tio ne influu vin al malĝusta opinio. La 
traduko efektive estas bona, kaj Shakespea- 
r2 certe ne estas « facila » verkisto. M. 


Novaj Esperanto-historietoj de diversaj 
aŭtoroj. 70 p., 21 x 15 cm. Eldonis Dansk 
Esperanto-Forlag, Aabyhoj. Prezo 3 d. kr. 
Ricevebla por gld. 2.05 (plus sendkostoj) 
de la Libroservo de Heroldo. 

Sepdek anekdotoj sur sepdek paĝoj, jen 
la nova kolekto de Dansk Esperanto-Forlag. 
« Kelkaj estas iomete spritaj, sed la pli 
multaj ne. Kelkaj estas pli malpli naivaj, 
sed la pli multaj ne. Kelkaj estas ...» Tiel 
la ĉefkolektinto, s-ano L. Friis, mem karak- 
terizas ilin. Tamen mi ne enuis, legante ilin. 
Precipe por komencantoj tre rekomendin- 
da legaĵo. 

Kelkloke laŭmoda uzo de adjektivo anst. 
adverbo, ekz. « ĝi sonis tia > ; ĉu iu deman- 
dus : «kia ĝi sonis ?» Unufoje « lia » (p. 
53) devus esti « sia ». Mi ne vidas neceson, 
kial la akuzativo de «la griza sinjorino » 
devas resti sen -n. Kial neologismo « sinis- 
tra » por esprimi ion alian ol «maldekstra» ? 
Cetere tre bona laŭlingve. T. J: 


Kio estas Socikredito ? 8 p. kaj kovrilo, 
14 x 20,5 cm. Eldonis The Social Credit 
Co-ordinating Committee, Gordon House, 
Carrington St., Nottingham, Anglujo. Pre- 
zd 6 pencoj Niaj samideanoj jam ofte ren- 
kontis en la gazetaro la vorton Socikredito, 
sed ili ne povis fari al si gustan ideon pri 
ĝi. Jen broŝureto, kiu koncize klarigas pri 
tio, kio estas Socikredito. 


El ĉina muziko : La marŝo de l volontu- 
loj 1984. Teksto de Tian Xan. Esperantigis 
Eltunko. Melodio de Nie R. Aranĝis Li Bao- 
chen. Eldonis P. O. Box 115, Chengtu, Ĉinio. 
La Libroservo de Heroldo ricevis malmul- 
tajn ekzemplerojn ; por ricevi la marŝon, 
sendu 2 resp.-kuponojn. 

Muziknotoj kun teksto. La marŝo impre- 
sas tute eŭrope. La akompano imitas tam- 
buradon. 


Budapest vivas denove ! Antaŭ la milito 
faldprospektoj en Esperanto jam estis ordi- 
nara afero : ĉiu ekspozicio de Esperantaĵoj 
povis elmontri riĉan kolekton da ili. Tial 
kun ĝojo ni salutas la aperon de nova ilus- 
trita faldfolio 6-paĝa kun Esperanto-teks- 
to, kaj kun aldonaĵo informanta pri hoteloj 
kaj prezoj en la hungara ĉefurbo. Inte- 
resuloj skribu al Ĉefurba Fremdultrafika 
Oficejo de Budapest, V., Dĉak Ferenc-utca 
2, Hungarujo. 


Idioma Internacional. Informoj de la In- 
stituto de Esperanto, Colonia 2074, Mon- 
tevideo, Urugvajo. N-roj 1-6. — Ĉi tiujn 
informojn oni povus nomi gazeto, sed ili ne 
surhavas daton, kaj laŭ la enhavo ili an- 
kaŭ ne estas destinitaj por servi kiel perio- 
dika organo al esperantistoj, sed kiel pro- 
pagandiloj. Ĉiu numero 4-paĝa estas presi- 
ta sur tre bona papero kaj enhavas valoran 
artikolon pri iu mondlingva temo en la 
hispana lingvo. Sendube, tre utila eldonaĵo. 


950 Jahre Oesterreich. (950 jarojn Aŭs- 
trio.) Eldonita de Hofrat Hugo Steiner, ĉe 
Niedero6sterreichischer Verlag, Korneuburg. 
142 p., ĉ. 30 x 21 cm. Bindita. 

En tiu ĉi lukspapera albumo, germanlin- 
gve eldonita okaze de la 950-jara jubileo de 
Aŭstrio, kun multaj artikoloj kaj belaj ilus- 
traĵoj, ni renkontas la nomojn de pluraj 
samideanoj kaj favorantoj, kiel aŭtoroj de 
artikoloj pri diversaj temoj ; sed plej multe 
interesas nin kiel esperantistojn la artikolo 
de kort. kons. Steiner mem pri la Int. Espe- 
ranto-Muzeo. Antaŭrimarko estas presita 
en kvin lingvoj : germana, angla, rusa, fran- 
ca kaj Esperanto. 

ANONCETOJ 


Naskiĝo Stop-Bowitz. Nia 3-jara, Espe- 
ranton parolanta filo Trygve ekhavis fra- 
ton, kiu ricevis la nomon Einar. Eva kaj 
C. Stop-Bowitz, Oslo (prez. de Norv. Esp. 
Ligo kaj de ISAE). — Koran gratulon ! 


Geedziĝoj Matland-Revke, Engeset-Galle- 
foss kaj Sandberg-Tangberg. Geedziĝis la 
jenaj norvegaj gesamideanoj : la 19.7. s-ro 
Johan Matland, prez. de la Esp.-klubo de 
Bergen, kun f-ino Elna Revke, sekr. de la 
sama klubo; la 15.8. s-ro Per Engeset, 
sekr. de la Esp.-klubo en Fredrikstad, kun 
f-ino Liv Gallefoss ; la 8.11. s-ro Leif Sand- 
berg, UEA-fakdelegito, kun f-ino Karin 
Tangberg, ambaŭ membroj de la Klubo Es- 
perantista de Oslo. — Al la nomitaj geed- 
zaj paroj ni deziras plej feliĉan estontecon! 

Letervespero. La Antverpenaj leterpor- 
tistoj kaj poŝtistoj esperantistaj aranĝos 
internacian letervesperon la 15-an de janua- 
ro 1948, Ili esperas ricevi leterojn el ĉiuj 
partoj de la mondo. Respondo garantiita. 
Adreso : Antverpenaj Poŝtistoj-Esperantis- 
toj, Postbus 353, Antwerpen 1, Belgio. 

Poŝtkartvespero. Respondo garantiata al 
ĉiu. Skribu ilustr. poŝtkartojn el ĉiuj par- 
toj de l' mondo al nia poŝtkartvespero la 
1ll-an de januaro 1948. Motala Esperanto- 
Klubo, ĉe Hallros, AgneshOgsgatan 11, Mo- 
tala, Svedujo. 

Ni aranĝos letervesperon meze de janua- 
ro 1948. Sendu gazetojn kaj varbilojn ! 
Skribu multnombre ! Respondon garantias 
Esperanto-grupo Bamberg, Obere Sandstr. 
7, Bamberg, US-zono, Germanujo. 

Svedujo vokas ! Mi estas 30-jara sveda 
junulo, kiu deziras korespondi kun holanda 
knabino. Se vi akceptas, bonvolu alskribi : 
Evert Tengheden, Fack 159, Sibbhult, Sve- 
dujo. 

Mi sendas uzitajn poŝtmarkojn el la nor- 
daj landoj, laŭ kvanto aŭ valoro, kontraŭ 
alilandaj. Garantias respondon. Bazo Zum- 
stein. S-ro Gunnar Svensson, Förlands- 
gränd 4, Östersund, Svedujo. 

Esperantistoj ! Henk Valckenier prelegos 
pri Chopin kaj ludos liajn verkojn la 12-an 
de januaro je la 8-a en la « Bechstein-salo- 
no», Plaats 22, Hago, por la Haga Espe- 
rantista Klubo D-ro Zamenhof». Enir- 
prezo nur gld, 0.25. Esperantistoj, kiuj ŝatas 
muzikon, venu grandnombre ! 

Ĉiujn Bsperantlingvajn eldonaĵojn pri 
Sokol kaj pri Ĉelĥoslovaka Respubliko vi ri- 
cevados regule sen pago, se vi anoncos vian 
intereson skribante al: Sokol-Kongreso, 
Narodni 3, Praha I, Ĉeĥoslovakio. Estas en 
preparo pluaj interesaj kaj valoraj eldona- 
Ĵoj. 

Kio estas Socikredito ? 8 p. kun kovrilo. 
2 int. resp.-kuponoj aŭ francaj poŝtmar- 
koj (20 frankoj). — Yelland, Aspremont 
(A.M.), Francujo. (41) 

Kio estas Pensologio ? Broŝureto sendota 
senpage, kun folio La Vivo Transformita, 
laŭpete al (H) Hipsley, 17 Abbots Road, 
Birmingham 14, Anglolando, — Povo suk- 
cesi kontraŭ 3 int. resp.-kuponoj. «Traktaĵo- 
rekomendinda kaj pripensinda, kun instruo 
tre bezonata en la nuna tempo !» (British 
Esperantist). Hipsley, kiel supre. (42) 

Ne-katolikoj, kiuj deziras informojn pri 
la katolika religio, povas ricevi ilin senpa- 
g? de la Internacia Katolika Informejo, 
Lowonopzand, Nederlando. (45) 

Kiu sendos al mi 100-200 poŝtmarkojn de 
sia lando, ricevos saman kvanton de Mek- 
siklando. M.G. Rodriguez, Apartado No. 
2482, Mexiko D.F. Respondo garantiata. 

(43) 

Bavara gastejo. — Kiu eksterlanda in- 
teresulo deziras komenci bavaran gaste- 
jon ? Subskribinto estas internacia gastro- 
nomo-kuirejestro (Paris, Bruxelles, Kairo, 
Berlin), multjare havis propran entrepre- 
non en Dresden. Elbombita. Specialisto de 
prizorgota bavara original-gastejo, elmig- 
rus ĉe ebleco por suprenomita entrepreno. 
Kontrakta kompaniano de bavara ŝtata 
bierfarejo, plej malnova bierejo de la mon- 
do. Proponoj al J. Wittmann, Esperanta se- 
kretario, /16/ Hadamar/Hessen, US-zono, 
Germanujo, 

Fraŭlino 25-ĵara deziras korespondi kun 
alilandanoj, prefere en la angla lingvo, por 
poste interŝanĝi libertempon. Leteroj al 
f-ino J. M. Smits, Vinkenstr. 99, Rotterdum, 
Nederlando, 

Italujo. S-ro Giuseppe De Angelis, Via 
de! Coronari 184, Roma, deziras interŝanĝi 
italajn kaj vatikanajn poŝtmarkojn kun 
ĉiuj landoj. 

Korespondi kun ĉiuj landoj pri ĉiuj te- 
moj, precipe pri Esperanto-movado, :itera- 
turo, vivkondiĉoj kaj similaj aferoj, dezi- 
ras esperantisto 42-jara. Ankaŭ volonte 
ŝanĝas poŝtmarkojn. Respondo garantiita. 
Paul Walberger, Eickenerstr. 147, (22a) 
M.-Gladbach, brita zono, Germanujo. 

Kiu emas korespondi kun malnova ger- 
mana esperantisto, bonvolu skribi al Eber- 
hard Hammes, Murgtalstr. 5, (/17b) Rastatt, 
Germanujo. Nepre respondos. (46) 

Esperanto-grupo Mainz serĉas korespon- 
dadon por progresintoj kaj gekomencantoj 
kun ĉiuj landoj. Oni ankaŭ interŝanĝas 
poŝtmarkojn. Certa respondo. Bv. skribi 
unue al P. Becker, Bleichstr. 21, (BB) 
Mainz-Weisenau, franca zono, Germanujo. 

Korespondantojn, precipe filatelistojn, tut- 
mondajn serĉas Reinhold Lehmann, Tur- 
nerweg 3, (10a) Dresden N. 6, soveta zono, 
Germanujo. 


Korespondadon kun eksterlandaj espe- 
rantistoj deziras Robert Pfennigwerth, ko- 
mercisto-libropresisto, Thilmannplatz 69, 
(10a) Hirschfelde/Sa., soveta zono, Germa- 
nio. Respondo garantiita. 

Konstru-inĝeniero, 32-jara, volas kore- 
spondi kun ĉiuj landoj pri ĉiuj temoj. S-ro 
P. Reisbacher, Heinrich Heinestr. 57, ĉe 
Dane, (23) Bremen 1, usona enklavo, Ger- 
manujo. (47) 

Fred Remspecher, Postfach 859, (22a) 
Diisseldorf 1, brita zono, Germanio, dezi- 
ras korespondi kun ĉiuj landoj, precipe Ar- 
gentino, pri ĉiuj temoj. 


